Democrația românească a mai înregistrat aseară o premieră negativă: un tânăr a fost amendat în fața Guvernului nu pentru că a protestat, ci pentru că, cităm din procesul-verbal de constatare a contravenției, ”intenția” de a protesta. Ce i-a supărat pe jandarmi a fost un carton cu mesajul ”Nevinovat până la proba contrarie” și două desene ale lui Dan Perjovschi!

Activistul Alexandru Alexe a ajuns aseară în fața Guvernului României, alături de alți tineri, pentru a-și exprima nemulțumirea față de intenția decidenților politici de a adopta în regim de urgență legile supravegherii, zise și Legile Big Brother, folosindu-se de emoția creată de atentatul de la Paris (mai multe detalii aici).

***

***

Persoanele ajunse la Guvern au fost întâmpinate însă de jandarmi, fiind legitimitate şi atenţionate că orice încercare de protest va fi sancţionată în baza Legii Adunărilor Publice 60/1991. Alexandru Alexe, a decis în acel moment să afişeze o pancartă de carton cu mesajul: “Nevinovat până la proba contrarie” și desene ale lui Dan Perjovschi (mai multe desene aici). La scurt timp, reprezentanţii Jandarmeriei l-au invitat să semneze procesul verbal de constatare a amenzii de 1.000 lei.

***

”M-am protapit singur in fata Guvernului cu un carton ca sa protestez fata de intalnirea de urgenta dintre sefii serviciilor de informatii, Tiberiu Nita si reprezentanti guvernamentali pentru relansarea Legii „Big Brother” sub umbrela atentatelor din Franta. Mesajul pancartei mele era adresat direct acestor indivizi care, prin legea mentionata, vor sa ne treaca pe toti cetatenii la catregoria „Potentiali Teroristi”, obligand legitimarea tuturor posesorilor de cartele pre-pay, masura dovedit neconstitutionala in mai multe randuri de catre CCR, ultima data acum nici doua luni. De 3 ani, de cand cu ACTA, lupt pentru drepturile noastre si nu am de gand sa ma opresc. De 3 ani am invins fiecare initiativa de tip „Big Brother” si asta ii enerveaza la culme pe baietii din servicii.”

Postare a lui Alexandru Alexe pe Facebook

***

Transcriere: „Susnumitul s-a prezentat pe trotuarul din fața Guvernului României cu intenția de a desfășura o acțiune de protest nedeclarată, cu un banner cu mesajul „Nevinovat până la proba contrarie” cu o dimensiune de aproximativ 40/60 centimetri.” Amenda: 1.000 RON, pe legea 60/1991 a Adunărilor Publice

***

***

filmare cu telefonul